Limpahan air Sungai Batang Rajang menyebabkan beberapa kawasan rendah di tepi sungai berkenaan dinaiki air, hari ini.

Keadaan itu turut menyulitkan calon Sijil Pelajaran Malaysia (SPM) untuk ke pusat peperiksaan selepas jalan ditenggelami air.

Justeru, khidmat pasukan keselamatan diperlukan bagi membantu membawa tujuh pelajar ke pusat peperiksaan, bersama dua guru dan tiga pengawas peperiksaan di Sekolah Menengah Kebangsaan (SMK) Kwong Hua, Bawang Assan di Sibu.